AlexejDobrolubov/national_council_slovak_2010 huggingface dataset:
35. schôdza NR SR - 6.deň - B. popoludní
Dátum: 2025-06-04
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Ďakujem za slovo. Ja by som chcela ešte opätovne zdôrazniť, že tu nejde o to, že náš návrh sa obmedzuje iba na komunálne voľby a voľby do VÚC kvôli tomu, že by sme nemali plnú dôveru v mladých ľudí. Jednoducho toto považujeme za cestu kompromisu momentálne, ktorý by mohol presvedčiť aj vládnu koalíciu a vôbec všetkým, ktorí práveže tú dôveru nemajú na rozdiel od nás, aby sme sa vydali takouto cestou a otvára to vlastne tie dvere alebo teda je to prvý krok k tomu, aby potom prišlo aj k tomu rozšíreniu na ďalšie voľby samozrejme, pretože ja verím tomu, že sa jednoducho preukáže, že tí mladí ľudia sa aj budú zaujímať, aj sa zúčastnia tých volieb. A nemyslím si skutočne, že to je o odvahe alebo o tom, že kto tu je progresívnejší alebo konzervatívnejší. Veď aj všetky tie členské štáty, ktoré som menovala a je ich teda mnohonásobne viac, ktoré s vydali práve touto cestou, že to limitujú iba na komunálne voľby, tak tam nejde o to, že sú z takej alebo hentakej politickej farby, ale o tom, že je... ===== o odvahe alebo o tom, že kto tu je progresívnejší, alebo konzervatívnejší, veď aj všetky tie členské štáty, ktoré som menovala a je ich teda mnohonásobne viac, ktoré sa vydali práve touto cestou, že to limitujú iba na komunálne voľby, tak tam nejde o tom, že sú z takej alebo hentakej politickej farby, ale o tom že jednoducho sú dôvody na to, aby aspoň na určitý čas to bolo limitované takto. A ja verím tomu, že aj kolegyňa Hanuliaková, ktorá je teda spolupredkladateľkou, tak práve zdôrazní ten komunálny aspekt, ktorý my sme považovali za veľmi dôležitý, pretože je to skutočne to, čo je najbližšie k tým mladým ľuďom. Zároveň, by som teda chcela apelovať, aj keď tu sedia iba dvaja koaličný poslanci, ale aj na to že však my tým podporujeme len férovú demokratickú súťaž. A je skutočne na nás všetkých, že ako sa budeme k tým daným aj vekovým kategóriám ľudí, ktorí majú voliť, volebné právo správať. Napríklad ja považujem, aj za takú našu chybu Progresívneho Slovenska a to mea kulpa, že sa nevenujeme starším ľuďom a tým pádom nemôžme od nich očakávať, že nás budú voliť.
35. schôdza NR SR - 6.deň - B. popoludní
Dátum: 2025-06-04
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Kolegyne, kolegovia ja vám ďakujem za všetky vaše faktické poznámky. A začnem teda od konca. Pán poslanec Matovič ja vám ďakujem teda, že podporíte aj vy náš návrh, keď my teda podporujeme váš a zároveň vy ste nazvali ten váš, že slobodnejší, tak ja vám vrátim trošku tú, to že ste ten náš nazvali konzervatívnejším a poviem, že ten váš je progresívnejší. Tak dúfam, že to je rovnako ťažké pre vás teraz? Vy ste hovorili aj, že my týmto našim máme za cieľ tak vyskúšať mladých ľudí. Ale to nie je o tom, že my by sme im menej dôverovali alebo, že my chceme ukázať, že či ony sú schopní alebo nie. Práveže my si chceme vyskúšať samotných politikov a političky, ktoré o tomto majú rozhodnúť a tak povediac im vziať z rúk tú kartu, ktorou sa oháňajú, že to nebude fungovať, lebo mladí ľudia sa nezaujímajú a podobne. A práve preto sme to teda obmedzili a tu budem odpovedať aj pani poslankyni Marcinkovej, že teda prečo len na komunál a prečo si túto cestu zvolilo aj toľko členských štátov Európskej únie, že viete ja by som tiež chcela žiť v krajine, v ktorej sa veci menia tak, že takto luskneme a to moji kolegovia, kolegyne z PS-ka potvrdia, že ja som tá prvá, ktorú nazývajú aj radikálna, lebo by som bola veľmi rada, keby sa veci dali meniť hneď a tak akoby sme, už prišiel pán predseda klubu a potvrdzuje, že áno, že ja by som to chcela tak lusknutím prsta všetko zmeniť. Ale žiaľ tak sa to nedeje. A práve aj toto môže byť cesta ako teda sa priblížiť nejakému konsenzu aj tu v rámci pléna a aby sme teda minimálne o tom otvorili diskusiu a samozrejme v rámci tej spoločnosti. A nakoľko je to aj niečo čo si želejú aj samotní mladí ľudia, pretože práve aj z tých prieskumov, ktoré sú robené vyplýva jasne, že komunálne voľby sú tie, v ktorých si želajú to zníženie vekovej hranice primárne alebo prioritne, tak by sme mali aj počúvať teda mladých ľudí. A ďakujem pekne. =====
33. schôdza NR SR - 9.deň - A. dopoludnia
Dátum: 2025-04-08
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

89. Jozef, veľkú pravdu si povedal, pretože tuto nový pán minister, ktorý prebral Dankove ministerstvo, bol proti niektorým veciam a teraz ich schvaľuje. A to, čo sa tu dialo za posledné mesiace, kedy celá vládna koalícia o ňom hovorila, že vydiera súčasnú vládu a vydiera a vydiera, že sú to vydierači, tak nakoniec si dovydieral ministerstvo. A ten Andrej Danko, on si s ním podával ruku nie kvôli tomu, že by si nejak dohodli, ale kvôli tomu, že mu ďakoval. Jemu ďakoval za ten recept, ktorý mu ukázal, toho vydieračstva, ktoré Andrej Danko teraz ide skúšať s transakčnou daňou. On teraz bude chodiť za Robertom Ficom a bude strašiť s transakčnou daňou, ako on ju chce zrušiť, a robí to iba kvôli tomu, lebo videl, že u Migaľa, Šalitroša a Huliaka to proste fungovalo a že si vydobyli svoje posty a že si vydobyli svoje ministerstvá. Takže toto je tá práca, spolupráca v rámci koalície, že tuto pán minister Huliak pokračuje presne v tom istom, čo Andrej Danko začal. Tak nech to vysvetlí, nech sa postaví, prečo, a nech vysvetlí, prečo pokračuje v tom istom, čo Andrej Danko začal, s čím aj v mnohom nesúhlasil a vykrikoval, že sú to len kšefty, kšefty a samé kšefty, a teraz na tom ministerstve je. Tak nám to vysvetlite, pán minister.
33. schôdza NR SR - 9.deň - A. dopoludnia
Dátum: 2025-04-08
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

26. Ďakujem Romanovi Mikulcovi za vystúpenie a za objasnenie mnohých vecí, ktoré sa vtedy diali. A ty si spomínal krízové štáby, ktoré zasadali, ktoré zasadali niekoľko hodín. Pamätám si pandemické porady. Pamätám si konzíliá odborníkov. Pamätám si permanentný krízový štáb. Množstvo ľudí, ktorí vynakladalo svoj čas a energiu, mnohí z nich dobrovoľne, mnohí z nich ponocovali na týchto krízových štáboch, aby priniesli riešenia. A to sú pre mňa hrdinovia. Hrdinovia sú aj tí, ktorí boli nasadení so svojimi životmi a so svojím zdravím. Tí, ktorí pripravovali celoplošné testovanie, tí, ktorí ho odvádzali, tí, ktorí boli v nemocniciach, ktorí stáli pri lôžkach. Áno, aj tí, ktorí sa starali o ľudí, ktorí boli nakazení covidom-19 a mnohí z nich aj umierali. A pri týchto ľuďoch niekto stál. A to boli hrdinovia. Ľudia, ktorí rozmýšľali nad tým, aké opatrenia zaviesť. To boli hrdinovia. A na druhej strane boli hulváti. Boli hulváti, ktorí robili protesty, ktorí vyzývali, aby boli rúška dole, ktorí vyzývali proti opatreniam, aby boli porušované. Boli hulváti, ktorí vo svoj prospech neváhali riskovať zdravie obyvateľov. Áno, boli aj takí hulváti, ktorí sa vo svojich limuzínach vozili po diaľnici 160 km/h, aby upozorňovali na opatrenia, aby na tom získavali svoje body. Pretože ľudia, áno, boli častokrát aj vyplašení a boli častokrát aj nahnevaní. Samozrejme, rozumiem tomu. Ale hulváti nepodržia za dobrú vec a hulváti teraz rozprávajú o tom, ako treba dodržiavať opatrenia pri kravách. A preto hovorím, že súčasná vláda má kravy za viac ako ľudí. Pri kravách idú odškodňovať 8-tisíc eur za jednu mŕtvu kravu. Tak som zvedavý, ako podporia náš pozmeňovák, ktorý predložil Igor Matovič, odškodnenie 5-tisíc eur za každú obeť covidu-19. Nech sa páči. (Potlesk.)
33. schôdza NR SR - 9.deň - A. dopoludnia
Dátum: 2025-04-08
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

8. Ďakujem, pán poslanec Stachura, za vystúpenie. Hovoril si v ňom aj o finančnom stave zdravotníctva, tak si povedzme ten finančný stav zdravotníctva, ktorý bol v roku 2020. V roku 2020 bol rozpočet na zdravotníctvo 5 mld. eur na celý rok. Aký je na tento rok? 10 mld. eur. S polovičným rozpočtom sa vtedy muselo zápasiť s najhoršou pandémiou, s akou sa Slovensko stretlo vo svojich historických zápisoch, alebo v tom, čo sa v dejinách stalo Slovensku. Prázdna kasa, o tom hovoril aj Pellegrini so Sakovou. Ak si pamätáte tú jej povestnú tlačovku, jednu z posledných, kedy Pellegrini so Sakovou si šepkali, že to bude drahé, ale na to musia peniaze nájsť už oni. Tým myslel Matoviča a novú vládu. A áno, museli nájsť na to peniaze. A nezabudnime, že v tých rokoch boli historicky navýšené platy aj lekárom, aj zdravotníckemu personálu. Nikdy tak nemali zvýšené platy ako vtedy. Povedzme si, ako to zdravotníctvo vyzeralo. Nedostatok lôžok, rozkradnuté celé zdravotníctvo, nedostatok zdravotníckeho materiálu, nedostatok ventilátorov. Nič nebolo, žiaden plán nebol spravený. Súčasná vláda to odovzdala len tak, keď Pellegrini vyhlasoval a hovoril občanom, že na štát sa nedá spoľahnúť, nech sa spoliehajú sami na seba, vtedy mal 20 potvrdených prípadov, nie tisíce, ako sme mali my. A ako vyzerali štátne hmotné rezervy, kde Šutaj Eštok slúžil Kajetánovi Kičurovi? Absolútne nič tam nebolo, prázdne sklady, nič sa nedalo odtiaľ zobrať. Počúvali sme o zlatých tehlách, ale aby boli nejaké rúška, tak o tom nikto nepočul. A ako vyzerala vtedy opozícia s Ficom na čele? Protesty, kde vyzývali ľudí, aby boli rúška dole, kde sa šírila nákaza a ľudia zomierali. Toto nebola konštruktívna opozícia, ktorá vyzývala na zodpovednosť, tak ako to robia teraz pri kravách, lebo vtedy potrebovali zneužívať situáciu, aby sa dostali znovu ku moci, aby si zabezpečili amnestie. Vtedy pre nich boli tí ľudia menej, ako sú tie kravy, a to je pravda.
33. schôdza NR SR - 7.deň - B. popoludní
Dátum: 2025-04-03
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

111. Ďakujem vám za reakcie. Normálne keď aj tak pozerám na to, čo ste aj hovorili, a keď pozerám, pán minister krúti hlavou pri tých predchádzajúcich faktických poznámkach a pritom je to iba ľahko overiteľná, úplná pravda. Vy ste hovorili o nejakých 20 mld., 24 mld., už som to počul hádam stokrát od vás. Zvýšený hrubý dlh, pozrite sa, koľko ste zvýšili hrubý dlh za tieto dva roky, tento rok idete zvýšiť hrubý dlh o 12 mld. Požičiavate si, za koľko ste si požičali tie miliardy? Ja som vám to hovoril v rozprave, 3,4- až 4-percentý úrok. A Matovičovi ste vyčítali nulapercentný úrok za to, že vám nechal plnú kasu, ktorú si užívate doteraz. A nehovorím to ja, hovoril to šéf ARDAL-u na finančnom výboru. A dobre to viete, že ste tam nechali prázdnu kasu a dostali ste tam koľko? Desať-jedenásť miliárd? Však je to na stránke ministerstva financií, pokojne si to pozrite, koľko tam toho máte. Pozrite si čistý dlh, ako sa vyvíja. Vy ste hovorili, že znížite dlhy, ktoré ste zdedili po predchádzajúcich vládach, a preto konsoliduje. Čo ste znížili? Absolútne nič ste neznížili. Zadlžujete dvakrát takým tempom ako predchádzajúce vlády, ktoré mali najväčšie krízy, o ktorých sa vám ani nesníva. Vy ste dostali teraz krízu slintačky a krívačky, sedemtisíc kráv musíte utratiť a ešte popritom nejaké vedľa v obciach tri kilometre okruh. Poďte, poďte do rozpravy, pán minister, poďte do rozpravy, toto poďte povedať do rozpravy. Pán minister hovorí, že tu niekto utratil dvadsaťtisíc ľudí. Takže, prosím vás, pán minister, toto je tá vaša zodpovednosť. Vy ste tu stáli pred Národnou radou, keď tu protestovali a ste hovorili, aby boli rúška dole. Ja si vás pamätám tam na tej tribúne, pán minister. Takže vy mi tu nevyčítajte niečo... (Prerušenie vystúpenia predsedajúcim.) Raši, Richard, predseda NR SR Pán poslanec, reagujete na faktické. Ja som pána ministra poprosil. Nech sa páči. Jakab, Július, poslanec NR SR Áno, pán predsedajúci, neupozornili ste pána ministra, on tu po mne vykrikuje. Takže toto je vaša hanba, vaša hanba. Míňate ako po nebohom, míňate dvakrát toľko, zadlžujete ľudí a berete im absolútne všetko, čo mali. (Potlesk.)
33. schôdza NR SR - 7.deň - A. dopoludnia
Dátum: 2025-04-03
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

95. Transakčná dňa súčasnej vlády sa naozaj zapíše do dejín ako majsterštuk ministra Kamenického, pretože ničia celé Slovensko, ničia samosprávy, ale ničia hlavne ľudí a ničia firmy, v týchto dňoch sa na Slovensku začalo transakčné peklo. Firmy uverejňujú výpisy, môžte si ich všimnúť aj vy, pán minister, výpisy z rôznych firiem, reštaurácií, pražiarne kávy, rôzni drobní podnikatelia, živnostníci, koľko peňazí im beriete z ich účtov. A toto je smrteľný koktail pre slovenskú ekonomiku, pretože tak ako Trump, ktorého ste vehementne podporovali, schválil clá na dovoz tovarov a medzi nimi aj autá a Slovensko bude jedno z najviac postihnutých krajín a 20-tisíc ľudí môže prísť reálne o robotu, tak vy ste podnikateľom a živnostníkom nepomohli nijak. Zvýšené dane, zvýšené odvody, zavedenie transakčnej dane podľa venezuelsko-maďarského vzoru, to je jediné, na čom ste sa zmohli. Kvárite ho svojimi konsolidáciami, absolútne nešetríte. Dvojnásobne zadlžujete, deficity obrovské, aj hrubý dlh, aj čistý dlh. Môžte sa na to pozrieť zľava-sprava, môžte sa vyhovárať, ako chcete. Transakčné dane priviedli najvyššie firemné daňové zaťaženie, podľa INESS až 27,3-percentné daňové zaťaženie firiem na Slovensku, v Českej republike majú 21 %, v Poľsku 19 %, v Maďarsku 9 %. Spolu s tými Trumpovými clami a s vašou transakčnou daňou a s vašimi konsolidáciami, z ktorých nešetríte nič, iba míňate ako po nebohom, je to smrteľný koktail pre slovenskú ekonomiku. Nás to bude zabíjať, bude to zabíjať ľudí, ktorých to kvári už teraz, peniaze, ktoré mali určené pre rodiny, ktoré ste vy im zobrali, ale niečo im predsa len na tých účtoch ešte zostalo, tak vidia, ako im to pomaly v čiastkach cez transakčnú daň z tých účtov vyťahujete. A toto je hanba tejto vlády, ktorá sľubovala, že všetkým ľuďom nechá tie výhody, ktoré mali. Všetko ste im zobrali a privediete... (Prerušenie vystúpenia časomerom.)
33. schôdza NR SR - 5.deň - B. popoludní
Dátum: 2025-04-01
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

45. Ďakujem za slovo a ďakujem za vystúpenie pánovi ministrovi, aj keď musím povedať, že vystúpenie pána ministra považujem trochu za taký prvoaprílový vtip v niektorých číslach a v niektorých údajoch. Povedzme si teda pravdu, keď hovoríte o 700 mil. eur, o ktoré prišli samosprávy kvôli daňovému bonusu. No tak ten daňový bonus ste znížili a v niektorých prípadoch aj zrušili pri veku od 18 do 25 rokov a nevidím, že by tie stovky miliónov teraz natiekli do tých samospráv. Zrušili ste rodičovský dôchodok, dali ste 23-percentnú dépeháčku, zvýšili ste poplatky, diaľničné známky zdraželi, odvody zdravotné. Milión vecí ste spravili, cez ktoré vám prúdia miliardy eur cez konsolidácie. Zabudol som na maďarsko-venezuelský meisterstück, transakčnú daň, ktorá od dnes platí, cez ktorú budete prijímať ďalšie miliardy eur do rozpočtu. 1,5 mld. jedna konsolidácia, 2,7 mld. ročne ďalšia konsolidácia. Hovoríte o ďalšej konsolidácii, tretej, za ďalšie miliardy eur. Tak sa pýtam, že kde sú tie peniaze. Kde sú tie peniaze, keď hovoríte, že nemáme a nemáme? Možno by si niekto povedal, že znižujete deficit, alebo že, pardon, že znižujete dlh. Ale ani to sa nedeje. Keď si pozriete, ako ste na tom s deficitom, tak tie predchádzajúce vlády, na ktoré sa vyhovárate, Matovič, Heger, Ódor, 4 mld. eur deficit priemerne ročne. Vy, pozerám sa do tabuľky vášho ministerstva financií, 8 mld. za 24. rok, 7 mld. za 25. a plánujete ďalších vyše 7 mld. eur míňať každý jeden rok, robiť deficit. Keď sa pozriem na čistý dlh, lebo ten máte rád, pán minister, tak vývoj čistého dlhu vyzerá tak, že odkedy ste prevzali vládu, tak idete čistý dlh počas svojej vlády zvýšiť o 30 mld. eur. A tu vykrikujete o 20 mld. hrubého dlhu predchádzajúcim vládam. Ľudia to vidia. Hovoríte, že nemáme, nemáte, ale im beriete peniaze a strašne plytváte. Ministerstvo športu, zákazka pre švagra za 30 mil., tryskáče za 50 miliónov. Plytváte, a preto nemá... (Prerušenie vystúpenia časomerom.)
33. schôdza NR SR - 1.deň - B. popoludní
Dátum: 2025-03-25
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

67. Tak si čítam o tej zákazke za 29 mil. eur, na ktorej zarobí aj Rašiho švagor a na čo upozornila nadácia Zastavme korupciu. To sú ináč také momenty, vám to budem citovať: "Súťaž vyhrala spoločnosť Asseco a do projektu sa ako najväčší subdodávateľ dostala firma TransData. Jedným z jej konečných užívateľov výhod je Karol Gogolák, švagor Richarda Rašiho." Napísala o tom Nadácia Zastavme korupciu. A nadácia tiež povedala, že analytici ministerstva financií už v minulosti projekt označili za predražený, podmienky súťaže boli neprimerane prísne a celé obstarávanie prebehlo v mimoriadne krátkom čase. Tu sa bavíme o zákazke za 29 mil. eur a o Richarda Rašiho švagrovi. Ja by som pripomenul aj z minulosti, bol pán Raši, adept na predsedu parlamentu, spojený aj s inou vecou, a to sú zákazky pre firmu, kde bola vedená jeho sesternica a ktoré za milióny eur likvidovali nemocničný odpad. Aj to sme tu mali. Pán Richard Raši bol podpredseda vlády pre informatizáciu. Miliarda eur na informatizáciu. Čo sme za to mali? Polofunkčné slovensko.sk a stratené peniaze. Mali sme za to 150-tisícové úplatky v krabiciach od šampanského. To sme za to mali. Alebo po tom, keď sa stal ministrom pán Raši, a absolútne katastrofálne čerpanie eurofondov, najhoršie spomedzi všetkých krajín. Tak to len na Slovensku môže byť a v súčasnej koalícii, že takíto ľudia za svoju neschopnosť budú posunutí na najvyššie miesta. V súčasnej vláde sa deje, že potrebujú upratať tých, ktorí ich vypaľujú, tak neschopných ľudí, ktorí sa len vedia pekne usmievať a pekne podávať ruky, pretože to o ňom povedali jeho vlastní kolegovia, tak takí sa dostanú na post predsedu parlamentu. Vitajte na Slovensku, ľudia!
33. schôdza NR SR - 1.deň - B. popoludní
Dátum: 2025-03-25
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

31. Ďakujem za slovo. Súčasná vládna koalícia má len dva typy poslancov, a to sú buď poslušní hlasovači, alebo sú to potom vydierači. A tak ako, Igor, ty si teraz vystúpil a si sa im prihovoril do duše, tak tá dohoda bola fakt drahá na to, aby za vydieračov vymenili ďalších vydieračov. Čiže môžme si byť istí, že prišli poslušní hlasovači, pretože tu vydierači vydierali vlastnú koalíciu, vypaľovali a dovydierali ju tak, že jedni dostali ministerstvo absolútne zbytočné, športu, za 240 mil. eur a k tomu Tipos miliardovú spoločnosť, a druhí si dovydierali ministerstvo, ktoré spravuje 13 mld. eurofondov. Tak toto je to, kvôli čomu sa oplatí postaviť, aj keď to nie je zaužívané, a treba to povedať nahlas, že títo traja poslanci koho nahradili. A teda budeme svedkami, že či sa vám podarilo mať 79 poslušných hlasovačov, alebo či niektorí z nich tiež budú chcieť niečo z tej vlády mať, niečo si uchmatnúť a niečo povydierať. Prajem vám to druhé.
30. schôdza NR SR - 2.deň - B. popoludni
Dátum: 2025-02-05
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

55. Ďakujem veľmi pekne. Tak ako hovorili moji predrečníci, nikto sa nepostavil a nevysvetlil, prečo tento pozmeňovák je a čo tým je myslené. A ja zacitujem niečo, čo je napísané na finančnej správe s aktualizáciou január 2025, okrem iných tragédií je tam aj toto: „V súčasnosti je v legislatívnom procese návrh novely zákona o dani z finančných transakcií, po jej schválení a nadobudnutí platnosti budú otázky aktualizované." Čiže to je to, čo som hovoril. Niekoľko firiem už absolvovalo školenie a prišli tam aj ľudia z finančnej správy, ktorí absolútne nevedeli odpovedať na otázky, ako bude daň z finančných transakcií fungovať. A tá má byť funkčná o dva mesiace, prosím pekne. Čiže keď to neviete vy, keď predkladáte veci, o ktorých neviete, keď je legislatíva zle napísaná, keď tí, čo to majú obsluhovať a ktorí to majú vykonávať, nevedia, čo majú robiť, tak vás chcem požiadať, vážení kolegovia v koalícii, nehlasujte za to, o čom neviete, čo je, čo škodí zjavne Slovensku a ekonomike, pretože to má ďalekosiahle následky. Táto nevedomosť toho, čo predkladáte, a to, za čo hlasujete, má ďalekosiahle následky na slovenskú ekonomiku a na chaos, ktorý na Slovensku rozsievate, pretože tie firmy dávajú pridanú hodnotu tejto krajine, dávajú zamestnanosť a tie firmy nevedia momentálne, čo majú robiť, vy im to neviete vysvetliť, iba prijímate ďalšiu legislatívu, ktorou to celé zhoršujete. A ja vám garantujem, tak ako tu sedím, že určite bude mimoriadna schôdza o tom, aby sme ešte naprávali tieto vaše nedorobky, pretože sa vyskytnú ešte také problémy, o ktorých ani sami neviete. Ďakujem pekne. (Potlesk.)
35. schôdza NR SR - 6.deň - B. popoludní
Dátum: 2025-06-04
Poslanec: Jurík, Beáta (PS)
Druh vystúpenia: Vystúpenie

Vážený pán predseda, vážené kolegyne, kolegovia, tento návrh zákona, ktorým sa mení zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov, predkladám spoločne s kolegyňou Janou Hanuliakovou. Cieľom nášho návrhu je znížiť vekovú hranicu aktívneho volebného práva vo voľbách do orgánov územnej samosprávy zo súčasných osemnásť rokov na šestnásť. Veková hranica pre právo voliť v ostatných typoch voľby neupravujeme. Ďakujem, pán predsedajúci, skončila som a hlásim sa do rozpravy ako prvá.
35. schôdza NR SR - 3.deň - A. dopoludnia
Dátum: 2025-05-29
Poslanec: Jurík, Beáta (PS)
Druh vystúpenia: Vystúpenie s faktickou poznámkou

42. Ďakujem za slovo. Ďakujem aj tebe, pán kolega, že si teda opäť pripomenul a veľmi odborne vysvetlil, že Slovensko má na výber a že dokonca aj od toho ruského jadrového paliva sa môžeme odstrihnúť a že nie je pravda to, čo hovorí... prečo sa smejete, pán Danko? Veď vám to vysvetlil a tuto pán Galek sa myslím, že to toho trošíčku viacej vyzná. Ak dovolíte... (ruch v sále), môžem poprosiť o čas? Ďakujem. Pán podpredseda, však kľudne sa prihláste do rozpravy a môžeme o tom diskutovať, ale ja teda opätovne by som poďakovala pánovi Galekovi, ktorý je teda odborník na energetiku na rozdiel od nás ostatných, čo tu sedíme. A teda potvrdil, že aj to ruské jadrové palivo je nahraditeľné. A ja som pred pár týždňami bola v jednej diskusii s pánom poslancom Glückom a s pánom podpredsedom Národnej rady Gašparom, ktorí ma obvinili z toho, že sa tvárim ako jadrová fyzička a snažili sa ma takýmto spôsobom ponížiť len kvôli tomu, že som im hovorila to isté, čo pán Galek, pretože som to s ním, samozrejme, aj konzultovala, za čo mu aj takto verejne ďakujem. A keby to bolo len od nás, ale však samotné Slovenské elektrárne to potvrdili, že toto nie sú správy, ako vy to hovoríte, z Denníčka N a podobne. Sú tlačové správy, kde Slovenské elektrárne hovoria, že majú podpísané zmluvy a že toto jadrové palivo, či už teda americké alebo francúzske, od 2027 je pripravené na to, aby sme ho na Slovensku používali. Takže ja som rada, že to tu opäť odznelo, a že sa opäť raz ukázalo, že teda to, čo hovoril premiér na tlačovkách a čo ďalej predstavitelia strany SMER len opakujú, namiesto toho, aby si tie zdroje skutočne pozreli, a hovorím, hovoria to Slovenské elektrárne, tak keď už Slovenské elektrárne chcete obviniť z toho, že sú nejaké kaviarenské denníčky, tak to je veľmi smutné. Jednoducho to je len o tom, že vy si neviete predstaviť nič iné ako obchod s Ruskom, a pritom to iné existuje. Ďakujem.